**ПРИЛОЖЕНИЕ № 1 КЪМ РЕШЕНИЕ № 82**, ВЗЕТО НА ЗАСЕДАНИЕ НА ОБЩИНСКИ СЪВЕТ ТРЯВНА **НА 23.05.2019 Г.**, ПРОТОКОЛ № 6

**ДОГОВОР**

**за възлагане на управлението на**

**МЦ „Д-р Теодоси Витанов“ ЕООД – гр. Трявна**

Днес, …………. г. в гр. Трявна на основание чл. 141, ал. 7 от Търговския закон, чл. 26, ал. 1 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна, приета с Решение № 4/30.01.2013г. на Общински съвет - Трявна и Решение № …………………. г. на Общински съвет – Трявна между:

ОБЩИНА ТРЯВНА, с адрес гр. Трявна, ул. „Ангел Кънчев“ № 21 и ЕИК 000215946, представлявана от Кмета – Дончо Тихолов Захариев, наричана по-нататък ПРИНЦИПАЛ, от една страна

и

от друга страна, ……………………………, с постоянен адрес ……………………………. и ЕГН ………………, лична карта № ………………, изд. на ………………. г. от МВР ……………….., наричана по-нататък УПРАВИТЕЛ, се сключи настоящия договор за следното:

**I. ПРЕДМЕТ НА ДОГОВОРА**

**Чл. 1.** ПРИНЦИПАЛЪТ възлага, а УПРАВИТЕЛЯТ приема да управлява и представлява МЦ „Д-р Теодоси Витанов“ ЕООД – гр. Трявна в рамките на предоставените му пълномощия по настоящия договор, в съответствие с действащата нормативна уредба, учредителния акт на дружеството, решенията на Общинския съвет, Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна и осъществяване предмета на дейност на дружеството при условията на Закона за лечебните заведения.

**II. СРОК НА ДОГОВОРА**

**Чл. 2.** Настоящият договор се сключва за срок до определяне на управител след провеждането на конкурс, сключването на договор с новоизбрания управител и вписването му в Търговския регистър на Агенцията по вписванията, считано от датата на подписване на договора.

**III. ПРАВА И ЗАДЪЛЖЕНИЯ НА УПРАВИТЕЛЯ**

**Чл. 3.** Управителят има право:

(1) Да ръководи дейността на дружеството в съответствие с действащото законодателство, бизнес програмата за развитие на дружеството, основните стратегически цели и дължимите резултати.

(2) Да сключва, изменя и прекратява трудовите договори, да определя трудовите и други възнаграждения, да налага дисциплинарни наказания, да стимулира /санкционира/ и командирова персонала на дружеството при спазване на действащата нормативна уредба.

(3) Да организира процес по начин, осигуряващ най-ефективното използване на материалните и трудови ресурси и безопасни и здравословни условия на труд.

(4)Да извършва от името на дружеството всички действия и сделки, свързани с дейността на същото.

(5) Да осъществява утвърдената от ПРИНЦИПАЛА инвестиционна програма на дружеството.

(6) Да стопанисва и управлява материалните активи на Дружеството, в съответствие с нормативните актове. Със съгласието на ПРИНЦИПАЛА да осъществява възмездни сделки по разпореждане и предоставяне под наем на материалните активи на дружеството, при спазване на изискванията на Наредбата за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна.

(7) Със съгласието на ПРИНЦИПАЛА да сключва сделки за отчуждаване и обременяване с тежести на материалните активи на дружеството.

(8) Да представлява дружеството пред съдебни, банкови, финансови, данъчни и други институции, пред местни органи за управление, пред юридически и физически лица и легитимни синдикални организации.

(9) Да упълномощава длъжностните лица за извършване на определени действия. Той не може да упълномощава другиго със свои права по закон.

(10) Да сключва договори за доставка на материални ресурси след предварително писмено съгласие от страна на ПРИНЦИПАЛА.

(11) С предварително писмено съгласие на ПРИНЦИПАЛА да сключва договори за предоставяне на кредити на дружеството, с изключение на такива, гарантирани с ипотека на недвижимо имущество. Тази забрана не се отнася до залог върху краткотрайни материални активи.

**Чл. 4.** (1) УПРАВИТЕЛЯТ се задължава:

1. Да осъществява управлението на стопанската дейност в интерес на Дружеството и ПРИНЦИПАЛА, включително като организира изпълнението на поставените от ПРИНЦИПАЛА задачи.
2. Да управлява оперативно капитала на дружеството в съответствие с действащата нормативна уредба, определя и контролира разходите, както и представя на общинския съвет и кмета на общината счетоводни отчети, изготвени в съответствие със Закона за счетоводството и приложимите счетоводни стандарти.
3. В 30-дневен срок след изтичане на всяко тримесечие да представя на Кмета на Община Трявна и Председателя на Общински съвет – Трявна тримесечен отчет за дейността на дружеството, а ежегодно до 30 април след отчетната година годишен финансов отчет, придружен с обяснителна записка и доклад за актуалното към момента състояние, тенденции, проблеми на дружеството и отчет на изпълнението на бизнес програмата на дружеството. При необходимост предоставя и друга информация за резултатите от дейността на дружеството в съответствие с Търговския закон, Учредителния акт, Наредбата за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна и решенията на Общински съвет – Трявна.
4. При годишен финансов отчет с данни за отрицателни резултати, заедно с годишния финансов отчет да представлява и оздравителен план за развитие.
5. Да не допуска увеличение на наличните към края на годината просрочени задължения спрямо отчетените към края на предходната година. За целта изготвя план за обслужване на просрочените задължения, в съответствие с бизнес програмата.
6. Да не допуска годишния размер на плащанията към кредитни институции и юридически лица за предоставени финансови услуги за всяка текуща година да надвишава 15 на сто от средногодишния размер на приходите за последните три години, изчислен на базата на данни от годишните отчети за приходите и разходите. Годишният размер на плащанията включва дължимите главница, лихви, такси, комисионни и други плащания по предоставени финансови услуги.
7. Да докладва незабавно в писмена форма за настъпили обстоятелства, които са от съществено значение за дружеството, а при неблагоприятни обстоятелства за дейността на дружеството, наред с уведомяването предлага и конкретно решение на проблема.
8. Да предоставя при поискване от ПРИНЦИПАЛА информация за медицинските дейности, разходваните ресурси за тяхната реализация и анализ на ефективността на дружеството.
9. Да не осъществява нелоялна конкуренция и не допуска такава от персонала на дружеството.
10. Да не предприема действия за участие в други дружества, предвидени в закона и дълготрайно сътрудничество без предварително съгласие на ПРИНЦИПАЛА.
11. Да не представя гаранции пред банки и други кредитори на физически лица, еднолични търговци и търговски освен със съгласието на ПРИНЦИПАЛА.
12. Да не огласява служебна информация и сведения, с които могат да се накърнят интересите на дружеството, докато изпълнява задълженията си по този договор и за срок до 5 години след прекратяването му.
13. Да извършва своевременно необходимите действия за вписване в Търговския регистър при промяна на изискуеми данни.
14. Докато е в сила този договор, да не извършва от свое или от чуждо име търговски сделки, да не участва в събирателни или командитни дружества и в дружества с ограничена отговорност, както и да не участва в изпълнителни и контролни органи на друго търговско дружество, когато се извършва сходна дейност с тази на дружеството. Да не бъде общински съветник.

(2) УПРАВИТЕЛЯТ няма право да сключва договори за съвместна дейност и без съгласието на ДОВЕРИТЕЛЯ не може да участва заедно с други лица в дружества и в друга дейност, прикрита под договор за взаимна помощ и сътрудничество. УПРАВИТЕЛЯТ няма право да извършва конкурентна дейност на Дружеството, докато е в сила този договор, както и една година след прекратяването му.

 (3) УПРАВИТЕЛЯТ актуализира бизнес програмата съобразно нормативните актове и настъпилите нови обстоятелства в Дружеството, като препис от нея предоставя и на Кмета на Община Трявна и Общински съвет - Трявна.

(4) УПРАВИТЕЛЯТ сключва договори за покупко-продажба на лекарствени средства и др. консумативи, необходими за дейността на лечебното заведение съобразно действащата в тази насока нормативна уредба.

(5) УПРАВИТЕЛЯТ приема вътрешни правила за реда и условията за извършване на допълнителни дейности от други специалисти, като изхожда от цени, условия и срокове на изпълнението им.

(6) УПРАВИТЕЛЯТ взема превантивни мерки за защита правата и интересите на дружеството и / или своевременно предявява претенции от името на дружеството, включително и по съдебен ред, както и организира защита на дружеството по образувани срещу последното съдебни производства.

**Чл. 5.** УПРАВИТЕЛЯТ представлява дружеството като работодател. С оглед на това, УПРАВИТЕЛЯТ:

(1) Утвърждава организационно-производствената и управленска структура на дружеството, производствените щатове, правилата за вътрешно-стопанска сметка, правилата за работна заплата и други вътрешни актове на дружество, както и да прави промени в тях.

(2) Сключва, изменя и прекратява трудовите договори, определя трудовите възнаграждения, налага дисциплинарни наказания, санкционира и командирова персонала на дружеството като спазва действащата нормативна уредба.

(3) Създава условия за социално развитие на колектива на дружеството и за подобряване на условията на труд.

(4) УПРАВИТЕЛЯТ има право да повишава квалификацията си чрез курсове и други форми на обучение и да се ползва от социалните фондове на Дружеството, както и да упражнява специалността си, включително и в управляваното от него лечебно заведение, съобразно нормативната уредба и без това да противоречи на работата му като управител на дружеството, както и да получава възнаграждението си за дейността по медицинската си специалност.

**IV. ПРАВА И ЗАДЪЛЖЕНИЯ НА ПРИНЦИПАЛА**

**Чл. 6**. ПРИНЦИПАЛЪТ има право:

(1) Да упражнява всички права, произтичащи от Търговския закон и Наредбата за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна.

(2) Има право на свободен достъп лично или чрез упълномощени от него лица до всички работни места на дружеството и до финансовите и други документи, свързани с дейността на дружеството.

(3)Да следи и контролира изпълнението на поетите задължения от УПРАВИТЕЛЯ в съответствие с правомощията му по този договор, действащото законодателство и решенията на Общински съвет - Трявна.

(4) Със съгласието на УПРАВИТЕЛЯ да одобрява стратегически програми за развитието на дружеството и внася допълнения и изменения в утвърдените разчетни показатели, във връзка с изменение на условията, при които те са съставени, или други съществени причини.

(5)Да изисква предоставянето и разработването на всякакъв вид информация, свързана с дейността на дружеството.

(6)Да определя срокове в рамките, на които УПРАВИТЕЛЯ да предприеме мерки за отстраняване на недостатъци в работата.

**Чл. 7.** ПРИНЦИПАЛЪТ се задължава:

(1) Да изгражда отношенията си с УПРАВИТЕЛЯ по повод изпълнението на настоящия договор, в съответствие с действащите нормативни актове.

(2)Да уведомява своевременно УПРАВИТЕЛЯ за всички свои действия, имащи съществено значение за дружеството като взема необходимите мерки с това да не се накърняват интересите на дружеството.

**V. ВЪЗНАГРАЖДЕНИЕ И ОБЩЕСТВЕНО ОСИГУРЯВАНЕ НА УПРАВИТЕЛЯ**

**Чл. 8.** (1)ПРИНЦИПАЛЪТ определя на УПРАВИТЕЛЯ месечно възнаграждение в размер на 120% от СМБЗ в дружеството за съответния месец. Средната брутна работна заплата се изчислява като отношение на начислените брутни трудови възнаграждения / без обезщетенията по чл. 220, 221, ал. 1, чл. 222, чл. 224, ал. 1 и чл. 225 от КТ и изплатени възнаграждения по граждански договори/ към средно списъчния персонал в дружеството, без служителите в отпуск по майчинство.

(2) Възнагражденията на УПРАВИТЕЛЯТ да се обвързват с резултатите от дейността на дружеството, както следва:

1. при положителен годишен финансов резултат /печалба/ след изплащане на дължимите данъци и при условие, че дружеството няма неразплатени задължения, Общинският съвет може да вземе решение УПРАВИТЕЛЯТ да получи към посочената в договора за управление годишна заплата, допълнително премия в размер на 5 % от годишната печалба. Допълнително възнаграждение е за сметка на балансовата печалба на дружеството.

2. при реализиране на годишна счетоводна загуба и при нарастване на счетоводната загуба спрямо предходната година, Общинският съвет може да намали до 20 % възнаграждението на УПРАВИТЕЛЯ за следващата една година, но не по-малко от минималната работна заплата.

(3) Изчисляването на размера на брутното месечно възнаграждение на УПРАВИТЕЛЯ се извършва в Дружеството на основата на нормативно определената отчетност, без съгласуване с ПРИНЦИПАЛА.

**Чл. 9.** (1)Възнаграждението на УПРАВИТЕЛЯ е за сметка на разходите на дружеството за заплати и други възнаграждения и не са гарантирани и компенсирани от ПРИНЦИПАЛА. Облагането им с данък върху общия доход се извършва по реда и условията на ЗДДФЛ.

 (2) УПРАВИТЕЛЯТ носи отговорност за декларирането на сумите, получени като възнаграждение по този договор и изплащането на полагащия се данък общ доход.

**Чл. 10.** УПРАВИТЕЛЯТ се осигурява за всички осигурителни случаи върху сумата от начислените му възнаграждения по този договор. Необходимите суми са за сметка на средствата на дружеството.

**Чл. 11.** Върху начислените суми като възнаграждения на УПРАВИТЕЛЯ по този договор се правят осигурителни вноски за сметка на дружеството.

**Чл. 12.** В случаите на временна нетрудоспособност поради болест на УПРАВИТЕЛЯ, се прилага КСО и действащото законодателство в РБ.

**Чл. 13.** За времето на ползване на платен годишен отпуск по този договор, на УПРАВИТЕЛЯ се заплаща възнаграждение, изчислено от изплатеното му средносрочно възнаграждение за последния календарен месец, предхождащ ползването на отпуска, през който е изпълнявал задълженията си най-малко 10 (десет) работни дни.

**Чл. 14.** (1) ПРИНЦИПАЛЪТ може да намали възнаграждението на управителя с до 5 на сто за месец, в който са допуснати тежки производствени злополуки, довели до смърт или инвалидност.

(2) УПРАВИТЕЛЯТ носи имуществена отговорност съгласно нормативните актове при нанесени вреди на Дружеството.

**VI. ДРУГИ УСЛОВИЯ**

**Чл. 15.** ПРИНЦИПАЛЪТ разрешава на управителя 30 (тридесет) платени неприсъствени дни, извън празничните и почивните дни, за една календарна година.

**Чл. 16.** УПРАВИТЕЛЯТ сам определя периода за ползване на неприсъствените дни, в рамките на съответната календарна година, като за целта депозира молба. Молбата се подава не по-късно от 7 дни преди ползването на неприсъствените дни, като в нея се посочва на кого иска да повери управлението на дружеството за периода на своето отсъствие. Когато УПРАВИТЕЛЯТ не е ползвал или е ползвал по-малко неприсъствени дни, от посочените в чл.15, с изтичането на текущата календарна година неползваните дни се погасяват и управителя няма право на обезщетение за тях.

**Чл. 17.** УПРАВИТЕЛЯТ ползва всички права за командироване в страната по реда на Наредбата за командировките в страната, за сметка на средствата на дружеството и в съответствие с приетите вътрешно дружествени правила. Командироването в чужбина се извършва от ПРИНЦИПАЛА.

**Чл. 18.** ПРИНЦИПАЛЪТ командирова при необходимост УПРАВИТЕЛЯ в чужбина.

**Чл. 19.** УПРАВИТЕЛЯТ има право с разрешение на общото събрание на работещите в дружеството да ползва социалните фондове и форми на социалното обслужване, отразени в раздела за социално-битово и културно обслужване на сключения колективен договор с дружеството, с изключение на тези, които съгласно действащата нормативна уредба са елемент на брутно трудово възнаграждение.

**Чл. 20.** УПРАВИТЕЛЯТ няма право на други възнаграждения и/или обезщетения, извън изрично уговорените в този договор, дори такива да са посочени в правила за работната заплата или други документи на дружеството.

**VII. ПРЕКРАТЯВАНЕ НА ДОГОВОРА**

**Чл. 21.** (1) Настоящият договор може да бъде прекратен:

1. считано от датата на заличаване името на УПРАВИТЕЛЯ в Търговския регистър, а в случаите на чл. 21, ал. 1, т. 3 на този договор от датата на възникване на основанието;

2. с изтичане на срока, за който е сключен;

3. при преобразуване, прекратяване или ликвидация на дружеството;

4. в случай на смърт или поставяне под запрещение на УПРАВИТЕЛЯ, съответно при обявяване на несъстоятелност на дружеството;

5. по взаимно съгласие;

6. при фактическа невъзможност на УПРАВИТЕЛЯ да упражнява функциите си по този договор, продължила повече от 60 (шестдесет) дни;

7. по искане на УПРАВИТЕЛЯ, изразено пред ПРИНЦИПАЛА, с предизвестие не по-малко от 1 (един) месец. Срокът на предизвестието тече от деня на получаването му в Общински съвет – Трявна;

8. с решение на Общински съвет – Трявна, с предизвестие от 1 (един) до 3 (три) месеца.

(2) ПРИНЦИПАЛЪТ има право да прекрати едностранно настоящия договор без предизвестие при:

1. настъпване на трайни /до две тримесечия/ негативни стопански последици за дружеството в резултат на действията на управителя;

2. при нарушение на законовите уредби, извършено при или по повод изпълнението на задълженията по настоящия договор;

3. при извършване на действия или бездействия на УПРАВИТЕЛЯ, довели до произтекли щети за дружеството;

4. предоставяне от УПРАВИТЕЛЯ на ПРИНЦИПАЛА или компетентните органи на невярна информация за състоянието на дружеството или за съставяне на документи с невярно съдържание или непредоставяне на информация съгласно договора;

5. при извършено от УПРАВИТЕЛЯ престъпление, установено с влязла в сила присъда;

6. действия на УПРАВИТЕЛЯ, насочени срещу дадените му от ПРИНЦИПАЛА разпореждания или уронващи доброто име и обществения престиж на последния, при неизпълнение на решение на ПРИНЦИПАЛА, произтичащи от предоставените му права като представител на собственика на капитала на дружеството;

7. при възникване на обстоятелство, обуславящо забрана или ограничение за лицето за заемане на такава длъжност, съгласно нормативната уредба.

**Чл. 22.** УПРАВИТЕЛЯТ има право да прекрати едностранно договора в случаите, когато ПРИНЦИПАЛЪТ нарушава клаузите на настоящия договор.

**VIII. САНКЦИИ И НЕУСТОЙКИ. ОБЩИ УСЛОВИЯ.**

**Чл. 23.** В случай на неизпълнение от страна на УПРАВИТЕЛЯ на задълженията му и заложените в бизнес програмите разчети, той да бъде санкциониран в размер на тримесечното му възнаграждение по преценка на ПРИНЦИПАЛА, при условие, че не подлежи на друга отговорност по действащото законодателство.

**Чл. 24.** При невъзможност на управителя временно или за постоянно да изпълнява функциите си принципалът има право да възложи управлението на дружеството на друго лице.

**Чл. 25.** Страните могат да се договарят за промени в условията на договора при следващи промени в съществуващата нормативна уредба и икономическите условия, или по взаимно съгласие като измененията се отразяват в допълнителни споразумения към настоящия договор. В случаите на императивни промени в нормативната уредба те стават задължителни за двете страни без да се сключва допълнително споразумение за изменения или допълнения в клаузите на договора.

**Чл. 26.** За неуредените с този договор въпроси се прилагат разпоредбите на действащото законодателство.

**Чл. 27.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към ново възникнали обстоятелства, ще бъдат разрешавани от Арбитражен съд при „Европейска юридическа палата“, гр. София, съобразно с неговия Правилник за дела, основани на арбитражни споразумения.

Настоящият договор се състави в три еднообразни екземпляра, два за Община Трявна и един за ………………………....

**ПРИНЦИПАЛ УПРАВИТЕЛ**

**ДОНЧО ЗАХАРИЕВ, ………………………………**

*Кмет на Община Трявна*

**ПРЕДСЕДАТЕЛ НА ОБЩИНСКИ СЪВЕТ ТРЯВНА:**

 **/ СИЛВИЯ КРЪСТЕВА /**